ব্র্যাক ব্যাংকে এসইভিপি হলেন তিনজন
ডিস্ট্রিবিউশন নেটওয়ার্ক ও ফাইন্যান্স ডিভিশনের তিন কর্মকর্তাকে সিনিয়র এক্সিকিউটিভ ভাইস প্রেসিডেন্ট (এসইভিপি) হিসেবে পদোন্নতি দিয়েছে ব্র্যাক ব্যাংক।পদোন্নতিপ্রাপ্তরা হলেন- ব্যাংকের ডিস্ট্রিবিউশন নেটওয়ার্কের সিনিয়র জোনাল হেড (নর্থ) এ কে এম তারেক এবং সিনিয়র জোনাল হেড (সাউথ) তাহের হাসান আল মামুন এবং ফাইন্যান্স ডিভিশনের ফাইন্যান্সিয়াল কন্ট্রোলার মোহাম্মদ আব্দুল ওহাব মিয়া।গত ১ এপ্রিল থেকে তাদের পদোন্নতি কার্যকর হয়েছে বলে এক সংবাদ বিজ্ঞপ্তিতে জানানো হয়েছে।ব্র্যাক ব্যাংক জানিয়েছে, ডিস্ট্রিবিউশন নেটওয়ার্কের এ কে এম তারেক ২০১৭ সালের এপ্রিল থেকে ব্র্যাক ব্যাংকের ব্রাঞ্চ ব্যাংকিংয়ের গুরুত্বপূর্ণ পদে দায়িত্ব পালন করে আসছেন। প্রায় ২৬ বছরের কর্মজীবনে তিনি ইস্টার্ন ব্যাংক, ব্যাংক এশিয়া ও আইএফআইসি ব্যাংকসহ বিভিন্ন ব্যাংকে কাজ করেছেন।
আর তাহের হাসান আল মামুন ব্র্যাক ব্যাংকে কাজ শুরু করেন ২০১৬ সালের অক্টোবর থেকে। ২১ বছরের কর্মজীবনে তিনি ইউসিবিএল, ব্যাংক এশিয়া ও বেসিক ব্যাংকে ব্রাঞ্চ ব্যাংকিংয়ের গুরুত্বপূর্ণ পদে দায়িত্ব পালন করেছেন।ফাইন্যান্স ডিভিশনের মোহাম্মদ আব্দুল ওহাব মিয়া ২০০২ সালে রহমান রহমান হক (কেপিএমজি) চার্টার্ড অ্যাকাউন্ট্যান্টসে ট্রেইনি অ্যাকাউন্ট্যান্ট হিসেবে কর্মজীবন শুরু করেন। এরপর তিনি সিমেন্স বাংলাদেশ লিমিটেডে ফাইন্যান্স অ্যান্ড অ্যাকাউন্টসে সিনিয়র ম্যানেজার এবং কোম্পানি সেক্রেটারি হিসেবে যোগদান করেন। এছাড়া বিভিন্ন প্রতিষ্ঠানে গুরুত্বপূর্ণ দায়িত্ব পালন করেন ওহাব।

গত ১ এপ্রিল থেকে তাদের পদোন্নতি কার্যকর হয়েছে।